**Privirea-ți verde**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privirea-ți verde

De-aș avea ochi de jăratec

te-aș privi cu foc, fierbinte,

iar vraja unui gând molatec

aș ascunde-o-ntre cuvinte!

Iar dacă stelele străluce

departe în adâncul bolții,

e chemarea cea mai dulce

ce ne poartă-n vraja nopții!

Un vânt slab, mângâietor

abia se simte lin trecând

și-aduce-un pămătuf de nor

pe luciul apei tremurând!

Focul arde-ncet, himeric,

cu căldura-i ne cuprinde,

mii de ochi în întuneric,

noaptea pare că ne-aprinde!

Se mai văd în raza lunii

cercuri fremătând pe apă,

mai ies scântei și din cărbunii

ce ard, cu flacăra de-o șchioapă!

Se-aud zgomote-nfundate

uneori, de-alung de maluri,

numai luna-n cioburi sparte

stă tăcută printre valuri!

Noaptea trece, bolta largă

se aruncă-n apa clară,

mii de stele să se spargă

în noaptea de sfârșit de vară!

Tu, mă-atingi, privirea-ți verde

poartă-n ea sclipiri de stele

și mai că mie-mi vine-a crede

că tu, ești una dintre ele!